за да определи дали в КНР съществуват значителни нарушения, ще използва наличните факти по смисъла на член 18 от основния регламент. Комисията не получи отговор от ПКНР.
 (40)
 В известието за започване на преглед Комисията също така прикани всички заинтересовани страни да изложат становищата си, да представят информация и да осигурят доказателства в нейна подкрепа във връзка с целесъобразността на прилагането на член 2, параграф 6а от основния регламент по отношение на КНР в срок от 37 дни от датата на публикуване на известието в Официален вестник на Европейския съюз.
 (41)
 КТК и групата Yiguan направиха коментар относно наличието на значителни нарушения в КНР. Комисията разгледа тези твърдения по-горе в съображение 54.
 (42)
 В известието за започване на преглед Комисията също така посочи, че с оглед на наличните доказателства може да е необходимо да се избере подходяща представителна държава в съответствие с член 2, параграф 6а, буква а) от основния регламент за определяне на нормалната стойност за производителите износители въз основа на цени или референтни стойности, при които няма нарушения.
 (43)
 На 23 януари 2020 г. Комисията информира всички заинтересовани страни с първа бележка към досието (15), в която поиска тяхното становище относно съответните източници, които може да използва за определяне на нормалната стойност за производителите износители в КНР в съответствие с член 2, параграф 6а, буква д), втора алинея от основния регламент. В тази бележка Комисията представи списък на всички производствени фактори, като материали, енергия, труд и отпадъци, използвани от производителите износители при производство на разглеждания продукт. Освен това, въз основа на критериите за определяне на цени или референтни стойности, при които няма нарушения, Комисията счете Турция като най-подходяща представителна държава на този етап.
 (44)
 Комисията даде възможност на всички заинтересовани страни да представят коментари. Комисията получи коментари от FENAVAL и FRUCOM (16).
 (45)
 Комисията разгледа тези коментари във втора бележка от 29 май 2020 г. относно източниците за определяне на нормалната стойност („втората бележка към досието“). В тази бележка Комисията също така определи списъка на производствените фактори и отново заключи, че Турция е най-подходящата представителна държава съгласно член 2, параграф 6а, буква а), първо тире от основния регламент. Комисията прикани заинтересованите страни да представят коментари. Не бяха получени коментари.
 3.2. Нормална стойност за оказалия съдействие производител износител
 (46)
 Съгласно член 2, параграф 1 от основния регламент „Нормалната стойност се основава обикновено на реално платената или подлежаща на плащане цена от независими купувачи в страната на износа при обичайни търговски условия“.
 (47)
 Съгласно член 2, параграф 6а, буква а) от основния регламент обаче „[в] случай че [...] бъде определено, че е нецелесъобразно да се използват цените и разходите на вътрешния пазар на страната на износа поради съществуването в тази държава на значителни нарушения по смисъла на буква б), нормалната стойност се формира на основата на разходи за производство и продажба, отразяващи цени или референтни стойности, при които няма нарушения“ и „включва неизкривени и разумни административни разходи, разходи за продажба и общи разходи, и реализиране на печалба“ (административните разходи, разходите за продажба и общите разходи са наричани по-долу „ПОАР“). Както